’n Hele paar besonder taai wedstryde word in die tweede ronde van die Curriebeker beslis, waarvan die stryde tussen die Bulle en die WP straks die hoofdis sal wees.
Die WP het ’n bra gemiddelde vertoning gelewer en die OP Kings gemaklik in hul openingswedstryd geklop. Die Bulle was power en het op Ellispark slae teen die Goue Leeus gekry.
Die Kapenaars, wat verlede jaar net die eindstryd verloor het, gaan dus vanjaar meer hoërisiko-rugby speel en dit is goed vir die Curriebeker en rugby in die land. Dit is nie goeie nuus vir die Bulle nie, wat deur die Leeus aan flarde gehardloop is.
Nog ’n groot aanwins is Jacques du Plessis se insluiting op flank. Daar sal van hom verwag word om die bal soveel moontlik oor die voordeellyn te dra. Sy kombinasie met die baljag-vaardighede van die kaptein, Deon Stegmann, kan nuwe lewe in die Bulle se spel blaas.
Die Oos-Kapenaars sal tog bemoedig word deur die leemte van Marnitz Boshoff, wat deur die jong Jaco van der Walt gevul word.
Tweedens is Elgar Watts weer terug in die nr. 10-trui vir die Cheetahs. Hy is gemis in Nelspruit en sy skopskoen, ervaring op die aanval en vermoë om geleenthede vir ander agterspelers te skep, is ’n reuseskaduwee oor Griekwas se wenkanse.
Laastens het die Pumas gewys hoe om die Cheetahs se aanvalsangels doeltreffend te trek deur middel van die regte verspreiding van die verdedigers.